54 
mis en prison et condempné a estre pendu. Et ainsi qu'on le menoit pendre lendemain au matin, 
comme il soit acoustumé que pluseurs gens s'assemblent pour regarder morir les maleureux, entre les 
aultres son amy de Baldac y ala. Et lors qu'il vey le maleureux, il congneut que c'estoit son amy 
d'Egypte, sy s'escria moult haut et dit au juge: Haa! sire, garde que tu fais, car a grant tort as 
condempné cest homme a mort, il n'a coulpe en ce murdre. Ce sui je qui l'ay fait moi mesmes. Le 
juge, qui fut tout esbahy, le fist prendre incontinent pour ce que sy publicquement le confessa, et le 
vouloit faire pendre. Et son amy disoit au contraire qu'il avoit fait le murdre et non aultre. Et 
ainsi comme le juge varioit et ne sçauoit lequel croire d'eulx deux, cely qui avoit fait le murdre, 
qui estoit la entre les aultres, quant il vey la grant amour et loyauté de ces deux hommes, qui ainsy 
vouloient morir l'un pour l'autre et sy ne l'auoient point desserui, il en eult grant pitié et par remors 
de conscience sailly auant et dist au juge: Vrayement, dist il, ne cest homme. cy ne celluy la ne ont 
coulpe en ce murdre, jasoit ce qu'ilz l’aient confessé tous deux pour sauuer l'un l'autre pour la grant 
amour qui est entre eulx deux. Mais moy mesmes ay fait le murdre et non aultre, sy n'est point 
raison que ces bonnes gens icy muyrent par mon pechié. Le juge fut plus esbahy que deuant, sy 
fist deliurer les deux premiers et fist lyer le troiziesme. Mais auant quil le fist morir, il fist ces 
choses scauoir au roy, qui en eult grant merueille et por le grant merueille qu'il ot et pour la pitié 
et compassion du malfaiteur il le fist deliurer tout quite. Lors le bourgois de Baldac mena son amy 
en sa maison et lui donna le moitié de ses biens, dont il fut depuis rice et en bon estat et a grant 
joye s'en retourna en son pays. 
IL Ms fr. 911 fol. 178" (Ms fr. 435 fol. 44r. — Vgl. u. T. S. 22,8). 
Exemple au propos de decepuoir. 
Pierre Alphons raconte ung exemple de deux bourgois et ung paisant qui a commune despense 
aloient en pellerinage Quant ilz eurent tout despendu et mengié ce qu’ilz auoient, fors ung pain 
tant seulement, les bourgois dirent lung a l’autre: Ce vilain droit cy mengue trop plus que nous; 
aduisons que nous le puissons decepuoir. Ilz y penserent et puis divent au vilain: Or ca, dirent ilz, 
nous n'avons mais que vng pain, soions d'acord que celluy de nous trois qui songera plus estrange 
sunge ara le pain a par lui, car il feroit peu a trois hommes. Ilz s'y accorderent tous trois, et puis 
s'en alerent tous trois couchier. Mais le vilain qui faim auoit ne dormy point longuement et aduisa 
que ses compaignons dormoient. Il print le pain et le menga tout seul et puis il se recoucha et fist 
semblant de tresbien dormir. Quant ses compaignons furent esueillez, il s'esueilla. ! Lors raconta 
ung de ces bourgois son songe et dist: Il me sembloit, dist il, en dormant que deux angles ouuroient 
la porte du ciel et me menoient en paradis. Et il me sembloit, dist l'autre bourgois, que deux 
angles fendoient la terre et me menoient en enfer. Haa! dist le vilain, vrayement dictes vous 
verité. Car je vey en mon dormant qu'on menoit lung de vous en paradis et l'autre en enfer, et 
pour ce que je cuidoye que n'en deussiez jamais reuenir, vrayement je me leuay et ay mengié nostre 
pain. Ainsy furent les bourgois decepus (sic) qui cuiderent le vilain decepuoir. Souuent advient que 
cil se dechoipt a le fois qui cuide aultruy decepuoir. 
III. Ms 911 fr. fol. 191" v:o (Ms fr. 435 fol. 47. Vgl. u. T. S. 15,1). 
Pierre Alphons raconte d'ung jone homme noble qui eult une tresbelle jone femme. Mais 
trop estoit plaine de ses volentez et pour ce par le conseil d'ung saige homme il l'enferma en une 
tour ou il n'auoit point que ung huis en bas et vne fenstre en hault. Aucunes fois que le jone 
! 435: ilz l'esueillerent et adont raconta son songe lung... et dist. 
Tom. XXXVIII. 
